
转讜住驻讜转



 讜讛讞讬讜转 专爪讜讗 讜砖讜讘. 驻专''讞 诇驻讬 砖讛谉 诪讙讞诇讬诐 注讜诪诪讜转 讜讚专讻谉 诇讚诪讜转 诇砖讗专 砖专驻讬诐 讜诇讛讜爪讬讗 诇讛讘讛 讜讛谞讬爪讜抓 讞讜讝专 讜讛讬讬谞讜 专爪讜讗 讜砖讜讘: 砖诇讗 讬讗诪专讜 讘讬讚 讗讜诪讛 砖驻诇讛 诪住专 讗转 讘谞讬讜. 讜讛讬讬谞讜 讻驻讬' 讚讛讛讬讗 讚讗诪专 讘讙讬讟讬谉 (讚祝 谞讜:) 讻诇 讛诪讬爪专 诇讬砖专讗诇 谞注砖讛 专讗砖 讻诇讜诪专 讻讘专 谞注砖讛 专讗砖 拽讜讚诐 砖诪讬爪专 诇讛诐: 讜拽讜砖专 讻转专讬诐 诇拽讜谞讜. 诪转驻诇转谉 砖诇 爪讚讬拽讬诐 讛讜讗 注讜砖讛 注讟专讜转: 诇讘谉 讻驻专 砖专讗讛 讛诪诇讱. 砖爪专讬讱 诇讜 诇讛讘讬讗 住讬诪谞讬诐 诇讗讞专讬诐 拽讜讚诐 砖讬讗诪讬谞讜讛讜 诇驻讬 砖专讗讛讜 砖诇讗 讘诪拽讜诪讜 讜讗讬谉 讚专讻讜 诇讛转专讗讜转 砖诐 讜讛''谞 讗诪专 讬讞讝拽讗诇 砖专讗讛讜 注诇 谞讛专 讻讘专 诇驻讬讻讱 谞转诪讛讜 砖讜诪注讬讜: 讻转讜讘 讗讞讚 讗讜诪专 砖砖 讻谞驻讬诐 讜讻转讜讘 讗讞讚 讗讜诪专 讗专讘注 讻谞驻讬诐. 讜讗注''讙 砖讝讛 讘讞讬讜转 讻转讬讘 讜讝讛 讘砖专驻讬诐 诪''诪 诪住转讘专 砖讙诐 讛讞讬讜转 讘砖砖 讻谞驻讬诐 讻诪讜 讛砖专驻讬诐: 诪讝讬注转谉 砖诇 讞讬讜转. 讜讬讜爪讗讬诐 诪诪谞讜 诪诇讗讻讬诐 讜讗讜诪专讬诐 砖讬专讛 讜诪讬讚 谞讟专讚讬诐 讜讛讻讬 诪爪讬谞讜 讘诪讚专砖 (讗讬讻讛 讙) 讞讚砖讬诐 诇讘拽专讬诐 砖讘讜专讗 诪诇讗讻讬诐 讘讻诇 讬讜诐 讜讗讜诪专讬诐 砖讬专讛 讜谞讟专讚讬谉 诇讛谉 讻讚讗诪专 讘住诪讜讱 诪砖讜诐 砖讬砖 讗讜转 讘诪诇讗讻讬诐 讛拽讘讜注讬诐 砖诪诪转讬谞讬诐 讝讛 诇讝讛 诇讜诪专 砖讬专讛 讜讗诇讜 讛讞讚砖讬诐 砖讗讬谞诐 讬讜讚注讬诐 讛讚转 诪诪讛专讬谉 诇砖讜专专 讜谞转讞讬讬讘讜 讻诇讬讛 讜讛讬讬谞讜 讗砖专 转拽谞讜 讜讬住讚讜 讗谞砖讬 讻谞住转 讛讙讚讜诇讛 讘讬讜爪专 讜谞讜转谞讬谉 专砖讜转 讝讛 诇讝讛 拽讚讜砖讛 讻讜诇诐 讻讗讞讚 注讜谞讬谉 讜讗讜诪专讬诐 讜讙诐 诇诪注诇讛 讬讜爪专 诪砖专转讬诐 讜讗砖专 诪砖专转讬讜 讻讜诇诐 注讜诪讚讬诐 讘专讜诐 注讜诇诐 讻诇讜诪专 讘讻诇 讬讜诐 讘讜专讗 讞讚砖讬诐 讜谞讟专讚讬谉 讗讘诇 诪砖专转讬讜 拽讘讜注讬诐 讜注讜诪讚讬谉 诇注讚: 

专讘讬谞讜 讞谞谞讗诇

讗讬谞讛 讛诇讬讻讛 讜讞讝讬专讛 诪诪砖 讗诇讗 谞专讗讜转 讛讜诇讻讜转 讜讞讜讝专讜转 讻诪专讗讛 讛讘讝拽 讻讚讻转讬讘 诪专讗讬讛谉 讻诇驻讬讚讬诐 讻讘专拽讬诐 讬专讜爪爪讜 讻注谞讬谉 讛讗砖 讘注转 砖诪转讙讘专转 讛砖诇讛讘转 讘讻讘砖谉 谞专讗转 讻讬讜爪讗 讜讞讜讝专转 讘驻讬 讛讻讘砖谉. 



讗"专 讬讜住讬 讘专' 讞谞讬谞讗 讻讗讜专 讛讬讜爪讗 诪讘讬谉 讛讞专住讬谉. 驻讬' 讻砖住讜转诪讬谉 驻讬 讛讻讘砖谉 讘讞专住讬谉 讜讬砖 讘讬谞讬讛诐 谞拽讘讬诐 诇砖讜谉 讛讗砖 讬讜爪讗 诪砖诐 讜讝讛讜 诪专讗讛 讛讘讝拽. 



讜讗专讗 讜讛谞讛 专讜讞 住注专讛 讘讗讛 诪谉 讛爪驻讜谉 讜讙讜' 诇讛讬讻讗 讗讝诇讗 讗诪专 专讘 诇讻讘砖 讛注讜诇诐 转讞转 谞讘讜讻讚 谞爪专 讻讜' 讜讗专讗 讛讞讬讜转 讜讛谞讛 讗讜驻谉 讗讞讚 讘讗专抓. 



讜转谞讬 讘诪转谞讬转讗 住谞讚诇驻讜谉 砖诪讜 讜拽讜砖专 讻转专讬诐 诇拽讜谞讜. 讻讘专 驻讬专砖讜讛讜 讘驻讬专讜砖 诪砖讘讬注讜 讜讗讝讬诇 讜讬转讬讘 讘诪拽讜诐 砖讞诇拽 诇讜 讛拽讘"讛 诇讛讜砖讬讘讜 砖诐 讜讞诇讬诇讛 砖讬砖 砖诐 驻讚讞转 讻诇 注讬拽专 讜专讗砖 讜讙讜祝 讻讚专讱 讛讘专讜讗讬诐 讗诇讗 诇拽讘诇 诪诇讻讜转讜 讻讚专讱 砖诪讝讻讬专讬谉 讘讻诇 讬讜诐 讬砖专讗诇 讘转驻诇转诐 讻转专 讬转谞讜 诇讱 讛诪讜谞讬 讻讜'. 



讗诪专 专讘讛 讻诇 砖专讗讛 讬讞讝拽讗诇 专讗讛 讻诪讜转讜 讬砖注讬讛. 诇诪讛 讬讞讝拽讗诇 转诪讛 诪谉 讛诪专讗讛 讻讬 讬讞讝拽讗诇 讚讜诪讛 诇讘谉 讻驻专 砖专讗讛 讟讻住讬住讬 讛诪诇讱 讜专讗讛 诪专讻讘讜转 讜讞讬讬诇讜转 讜讛转讞讬诇 转诪讛. 讗讘诇 讬砖注讬讛 诇讘谉 诪讚讬谞讛 砖专讜讗讛 讛讟讻住讬住讬谉 讛诇诇讜 讘讻诇 讬讜诐 诇驻讬讻讱 讗讬谞讜 转诪讛 诪讛谉. 讗砖讬专讛 诇讛' 讻讬 讙讗讛 讙讗讛 砖讬专讜 诇诪讬 砖诪转讙讗讛 注诇 讛讙讗讬诐 讻诇讜诪专 诪诇讱 注"讙 讛诪诇讻讬诐 砖讚' 诪诇讻讬诐 讘注讜诇诐 讗讚诐 讘讘谞讬 讗讚诐 讗专讬讛 讘讞讬讜转 砖讜专 讘讘讛诪讜转 谞砖专 讘注讜驻讜转 讜讛拽讘"讛 讬砖转讘讞 砖诪讜 讜讻讘讜讚讜 诇诪注诇讛 诪讻讜诇诐. 



讜讗专讘注讛 驻谞讬诐 诇讗讞讚. 驻谞讬 讛讗讞讚 驻谞讬 讛讻专讜讘 讜讙讜' 讛讗 转专讙诪讗 讚砖讬转转 注砖专 讗谞驻讬谉 诇讻诇 讘专讬讬转讗 讞讚讗. 砖讬转讬谉 讜讗专讘注讛 讗驻讬谉 诇讗专讘注讛 讘专讬讬转讗 [讜讗专讘注讛] 讙驻讬谉 诇讻诇 讗谞驻讬谉 砖讬转讬谉 讜讗专讘注 讙驻讬谉 诇讘专讬讬转讗 讞讚讗 专谞"讜 讙驻讬谉 诇讗专讘注 讘专讬讬转讗. 讜拽讬讬"诇 讚讻专讜讘 驻谞讬讜 驻谞讬 讗讚诐 讜讬砖 诇讜 讻谞驻讬诐 讻砖讗专 注讜驻讜转. 驻谞讬 讗讚诐 讛诐 讙讚讜诇讬诐 讜驻谞讬 讻专讜讘 讛诐 驻讞讜转讬诐 讜讻专' 讗讘讛讜 讚讗诪专 讘讘讘诇 拽讜专讬谉 诇讬谞讜拽讗 专讘讬讗 驻讬' 讻讙讜谉 专讘讛 拽砖转. 讜讝讛 砖驻讬专砖 讬讞讝拽讗诇 讘诪专讗讛 专讗砖讜谞讛 砖专讗讛 讛诪专讻讘讛 驻谞讬 砖讜专 诪讛砖诪讗诇 诇讗专讘注转谉 讜讘诪专讗讛 讛砖谞讬讛 讗诪专 驻谞讬 讛讻专讜讘 诇讗专讘注转谉 讜诇讗 讛讝讻讬专 驻谞讬 砖讜专 讻诇诇.





诪讛专砖"讗 - 讞讬讚讜砖讬 讗讙讚讜转

注"讘 讘砖注讛  砖讗讬谉 讛讚讘讜专 讬讜爪讗 讻讜' 诪诪诇诇讜转 讻讜'. 驻专砖"讬 讘住驻专 讬讞讝拽讗诇 诪诪诇诇讜转 讻诇讜诪专 诪砖讘讞讜转 讜诪讛诇诇讜转 讗转 讛砖诐 讻讜' 注"砖: 


诪讗讬  专爪讜讗 讜砖讜讘 诪讘讬谉 讻讜' 诪讗讬 讻诪专讗讛 讛讘讝拽 讻讜' 注讬讬谉 讘注专讜讱 讘注专讱 讗讜专: 


诇讛讬讻谉  讗讝讬诇 讻讜' 砖讛诇讱 诇讻讘讜砖 讻讜'. 讻"讛 讛讙讬专住讗 讙诐 讘讬诇拽讜讟 讜专"诇 讻讬讜谉 讚讛讜讝讻专 讘讬讗转讜 砖诇 讛专讜讞 砖讛讬讛 诪爪驻讜谉 讗诪讗讬 诇讗 讛讜讝讻专 诇讛讬讻谉 讛诇讬讻转讜 讜拽讗诪专 讚讛诇讬讻转讜 诇讻诇 讛注讜诇诐 诇讻讘讜砖 讻讜' 讜讘驻专砖"讬 诪讗讬 讘注讬讗 讛转诐 诇诪讛 讛诇讻讛 诇讘讘诇 注讻"诇 诇讗 讬讚注转讬 诇讛讜诇诪': 


讜讻"讻  诇诪讛 砖诇讗 讬讗诪专讜 讗讜"讛 讻讜'. 专"诇 讙诐 讗诐 讝讻讛 谞"谞 讛专砖注 诇诪砖讜诇 注诇 讬砖专讗诇 讘砖讘讬诇 砖诇砖 驻住讬注讜转 讻讚讗诪专讬谞谉 驻' 讞诇拽 诪"诪 讘诪讛 讝讻讛 讻"讻 诇讻讘讜砖 讗转 讻诇 讛注讜诇诐 砖诇讗 讬讗诪专讜 讘讬讚 讗讜诪讛 砖驻诇讛 讻讜' 驻专砖"讬 讘住驻专 讬讞讝拽讗诇 砖讻砖讚讬诐 讗讜诪讛 砖驻诇讛 讛讬讗 砖谞讗诪专 讝讛 注诐 诇讗 讛讬讛 讜讙讜' 讜诪讟注诐 讝讛 讻诇 讛诪讬爪专 诇讬砖专讗诇 谞注砖讛 专讗砖 讻讚讗诪专讬谞谉 讘诪住讻转 讙讬讟讬谉 讜注讬讬谉 讘转讜住': 


讗诪专  讛拽讘"讛 诪讬 讙专诐 讻讜'. 讚讘转专 讛讱 注谞讬谞讗 讚诪注砖讛 诪专讻讘讛 讻转讬讘 讜讬讗诪专 讜讙讜' 砖讜诇讞 讗谞讬 讗诇 讘谞讬 讬砖专讗诇 讜讗诇 讙讜讬诐 讛诪讜专讚讬诐 讜讙讜' 诪砖诪注 诇讛讜 讗诇 讙讜讬诐 诪诪砖 讗讜诪讜转 讛注讜诇诐 砖讘谞讬 讬砖专讗诇 讛诪讛 讛讙讜专诪讬诐 诇讬转谉 诪诪砖诇讛 讻"讻 诇讙讜讬诐 讛诪讜专讚讬诐 讜讙讜': 


讜拽讜砖专  讻转专讬诐 诇拽讜谞讜 讻讜' 砖讛讜讗 注讜诪讚 讘讗专抓 讻讚讻转讬讘 讗讜驻谉 讗讞讚 讘讗专抓 讜讙讜' 讜砖诐 诪拽讘诇 转驻诇转 讛爪讚讬拽讬诐 讜砖讬专转谉 讜拽讜砖专 诪讛谉 讻转专讬诐 诇拽讜谞讜 讻讚讗讬转讗 讘诪讚专砖讜转: 


讘专讜讱  讻讘讜讚 讛' 诪诪拽讜诪讜 诪讻诇诇 讚诪拽讜诪讜 诇讬讻讗 讻讜' 讙诐 砖讗诪专讜 讛讜讗 诪拽讜诪讜 砖诇 注讜诇诐 讜讗讬谉 注讜诇诐 诪拽讜诪讜 讛讬讬谞讜 诪爪讚 驻注讜诇讜转讬讜 讜讛讬讬谞讜 诪诇讗 讻诇 讛讗专抓 讻讘讜讚讜 诪爪讚 驻注讜诇讜转讬讜 诪"诪 讙讬诇讜讬 砖讻讬谞转讜 讬转' 讛讜讗 讘诪拽讜诐 诪讬讜讞讚 讻讚讻转讬讘 诪诪拽讜诪讜 讜诪砖诪注讜 讚诇讬讻讗 讚讬讚注 讗讜转讜 诪拽讜诐: 


讬讞讝拽讗诇  讚讜诪讛 诇讘谉 讻驻专 讻讜'. 注讬讬谉 驻专砖"讬 讜转讜住' 讜注讜讚 谞专讗讛 诇驻专砖 注"砖 诪"砖 驻专拽 讛专讜讗讛 诪诇讻讜转讗 讚讗专注讗 讻注讬谉 诪诇讻讜转讗 讚专拽讬注 讜诇驻讬 砖讛讬讛 讬砖注讬讛 讘谉 讻专讱 讜谞转讙讚诇 讘讬专讜砖诇讬诐 讘讬谉 诪诇讻讬诐 讻讚讗诪专讬谞谉 讚讗诪讜抓 讜讗诪爪讬讛 讗讞讬诐 讛讜讜 讜讛讬讛 专讙讬诇 讘诪诇讻讜转讗 讚讗专注讗 诇讗 讛讬讛 诪转诪讬讛 谞诪讬 讻"讻 讘诪诇讻讜转讗 讚专拽讬注讗 诪砖讗"讻 讬讞讝拽讗诇 砖讛讬讛 讘谉 讻驻专 诪讛讻讛谞讬诐 讗砖专 讘注谞转讜转 讜诇讗 讛讬讛 专讙讬诇 讙诐 讘诪诇讻讜转讗 讚讗专注讗 讜诇讻讱 讗转诪讛 讻"讻 讘诪诇讻讜转讗 讚专拽讬注讗: 


讻讬  讙讗讛 讙讗讛 讻讜' 讜讗讚诐 诪转讙讗讛 注诇讬讛谉 讜讛拽讘"讛 诪转讙讗讛 讻讜'. 诇驻讬 注谞讬谞讜 讙诐 讛讗讚诐 讘讻诇诇 讙讗讛 讙讗讛 砖讛讜讗 诪转讙讗讛 注诇 讛讙讗讬诐 砖讛诐 讗专讬 讜砖讜专 讜谞砖专 讜砖讗诪专讜 讛拽讘"讛 诪转讙讗讛 注诇 讻讜诇诐 讻讜' 住诪讱 讗住讬驻讗 讚拽专讗 住讜住 讜专讜讻讘讜 专诪讛 讜讙讜' 讚讛讬讬谞讜 讛讗讚诐 砖诪转讙讗讛 讘专讜讻讘讜 注诇 讛住讜住 讜讛拽讘"讛 诪转讙讗讛 注诇讬讜 诇讛砖诇讬讱 讙诐 专讜讻讘讜 砖讛讜讗 讛讗讚诐 讘讬诐 讙诐 谞专讗讛 砖讝讻专 讛住讜住 注"驻 诪"砖 驻' 注"驻 讘讜' 讚讘专讬诐 砖谞讗诪专讜 讘住讜住 讚专讜讞讜 讙住讛 讜讛讬讬谞讜 住讜住 砖诪转讙讗讛 讜专讜讻讘讜 砖诪转讙讗讛 注诇讬讜 讛拽讘"讛 诪转讙讗讛 注诇 讻诇谉 诇讛砖诇讬讻谉 讘讬诐: 讜讗讬诇讜 砖讜专 诇讗 拽讞砖讬讘 讻讜' 拽讟讬讙讜专 讻讜'. 诇驻讬 砖诪诇讗讻讬诐 讜讻诇 爪讘讗 讛砖诪讬诐 注讜诪讚讬诐 诇驻谞讬讜 讬转' 讘"讛 讬砖 诪讬讬诪讬谞讬诐 诪诇诪讚讬诐 讝讻讜转 讘讚讬谞讜 砖诇 讗讚诐 讜讬砖 诪砖诪讗讬诇讬诐 诪诇诪讚讬诐 讞讜讘讛 讻诪驻讜专砖 讻诇 讝讛 讘谞讘讜讗转 诪讬讻讬讛讜 诇讗讞讗讘 讜讛"谞 讛谞讱 讚' 讞讬讜转 讬砖 诪诇诪讚讬诐 讝讻讜转 诪讬诪讬谉 讚讻转讬讘 讜讚诪讜转 驻谞讬讛诐 驻谞讬 讗讚诐 讜驻谞讬 讗专讬讛 讗诇 讛讬诪讬谉 讜讙讜' 讗讘诇 讙讘讬 驻谞讬 讛砖讜专 讻转讬讘 驻谞讬 讛砖讜专 诪讛砖诪讗诇 讚讛讬讬谞讜 诪诇诪讚 讞讜讘讛 讜注"讻 讘讬拽砖 讬讞讝拽讗诇 专讞诪讬诐 讜讛驻讻讜 诇讻专讜讘 砖讛讜讗 讙"讻 爪讜专转 讗讚诐 砖讬讘拽砖 讙"讻 专讞诪讬诐 注诇 讬砖专讗诇 砖谞拽专讗讜 讗讚诐 讗转诐 讜讙讜' 讜注"驻 讛诪讚专砖 砖讛讗讘讜转 讛诐 讛诪专讻讘讛 讬砖 诇讻讜讬谉 讘讝讛 讻讬 讻讘专 讗诪专讜 爪讜专转 讬注拽讘 讞拽讜拽讛 转讞转 讻住讗 讛讻讘讜讚 讜爪讜专转 讗讚诐 讗驻讬 专讘专讘讬 专诪讝 注诇 讗讘专讛诐 砖谞讗诪专 讛讗讚诐 讛讙讚讜诇 讘注谞拽讬诐 讜讙讜' 讜讛讻专讜讘 讛讜讗 讗驻讬 讝讜讟专讬 砖诇 讗讚诐 专诪讝 注诇 讬爪讞拽 讜讻讛"讙 讗诪专讬谞谉 讘驻专拽 讛讙讜讝诇 讘诪讟讘注 砖诇 讗讘专讛诐 爪讜专转 讗讘专讛诐 讝拽谉 诪爪讚 讗' 讜爪讜专转 讬爪讞拽 讘讞讜专 诪爪讚 讗': 


讛讬  诪讬谞讬讬讛讜 讗讬诪注讜讟 讻讜'. 驻讬' 讚讘讬砖注讬讛 诪驻讜专砖 讘讗讜转谉 讜' 讻谞驻讬诐 讘砖转讬诐 讬讻住讛 驻谞讬讜 讜讘砖转讬诐 讬讻住讛 专讙诇讬讜 讜讘砖转讬诐 讬注讜驻祝 讻讜'. 讜讗讛讗 拽讗诪专 讚讛讬 诪讬谞讬讬讛讜 诪讛讙' 讝讜讙讜转 讗讬诪注讬讟讜 讘砖注转 讞讜专讘谉 讜拽讗诪专 讗讜转谉 砖讗讜诪专讬诐 砖讬专讛 讻讜' 讜诪讟注诐 讚讗讬诪注讜讟 讛砖讬专讛 诇驻谞讬讜 讬转' 讘讞讜专讘谉 讛诪拽讚砖 讗讘诇 诇诪"讚 讗讜转谉 砖诪讻住讜转 专讙诇讬讛诐 讗讬诪注讬讟讜 诇讗 讬讚注谞讗 诪讛 讟注诐 讚讗讬诪注讬讟讜 讘砖注转 讞讜专讘谉 讛讘讬转 讗讜转谉 讛诪讻住讬诐 专讙诇讬讛诐 讜诇驻讬 讛诪讚专砖 讚讘砖转讬诐 讬讻住讛 专讙诇讬讜 诇驻讬 砖讛诐 讻讻祝 专讙诇 讛注讙诇 砖诇讗 诇讛讝讻讬专 注讜谉 注讙诇 谞讬讞讗 讚讘砖注转 讛讞讜专讘谉 谞讝讻专 注讜谉 注讙诇 砖谞讗' 讜讘讬讜诐 驻拽讚讬 讜驻拽讚转讬 讜讙讜' 诇讻讱 讗讬诪注讬讟讜 讗讜转谉 讻谞驻讬诐 讛诪讻住讬诐 讛专讙诇讬诐 讗讘诇 诇驻讬 住讜讙讬讬转 转诇诪讜讚谞讜 谞专讗讛 讚诪砖讜诐 爪谞讬注讜转 讛讜讗 讻讚拽讗诪专 讻专注讬讛 诇讗讜 讗讜专讞 讗专注讗 诇讙诇讜讬讬 拽诪讬 专讘讬讛 讜讚讜"拽: 


讗诇祝  讗诇驻讬诐 讬砖诪砖讬谞讬讛 诪住驻专 讙讚讜讚 讗' 讻讜'. 讜讻谉 讜专讬讘讜 专讬讘讘谉 拽讚诪讜讛讜 讬拽讜诪讜谉 诪住驻专 讙讚讜讚 讗' 讜讞诇拽谉 讛讻转讜讘 诇讘' 讻转讜转 诇驻讬 注谞讬谞诐 讗诇讜 讬砖诪砖讜谞讬讛 讜讗诇讜 讬拽讜诪讜谉 诇驻谞讬讜 讚专讱 讻讘讜讚: 


诪讛讬讻讗  谞驻讬拽 诪讝讬注转谉 砖诇 讞讬讜转 讻讜'. 住诪讱 讗拽专讗讬 讚诇注讬诇 诪讬谞讬讛 讻讜专住讬讛 砖讘讬讘谉 讚讬谞讜专 讜讙讜' 讚讛讬讬谞讜 讘讻诇诇 讛讞讬讜转 砖谞讜砖讗讜转 讛讻住讗 讻诪驻讜专砖 讘诪专讻讘讛 讚讬讞讝拽讗诇 讚诪讜转 讛讞讬讜转 诪专讗讬讛谉 讻讙讞诇讬 讗砖 讜讙讜' 讜讝讬注转谉 砖讗诪专讜 讗讬谞讜 诪诪砖 讗诇讗 诇砖讘专 讗转 讛讗讜讝谉 讻讗讬诇讜 诪讝讬注讜转 诪诪讛 砖谞讜砖讗讜转 讛讻住讗 讜谞讙讬讚 讜砖驻讬讱 注诇 专讗砖 专砖注讬诐 讻讜' 讜诪讬讬转讬 讞诪讛 讬爪讗讛 讜讙讜' 讚讛讬讬谞讜 讛讝讬注讛 讛讞诪讛 砖讬讜爪讗转 诪讛讞讬讜转: 


注诇  讗砖专 拽讜诪讟讜 驻专砖"讬 注诇 转转拽注"讚 讚讜专讜转 砖讛注讘讬专 诪谉 讛注讜诇诐 讻讜' 注讻"诇. 讗讬谉 专爪讜谞讜 砖讛注讘讬专谉 诪谉 讛注讜诇诐 诪诪砖 讚讗"讻 诇讗 讞讟讗讜 讻诇诇 讜注诇 诪讛 谞讚讜谞讜 讗诇讗 砖讛注讘讬专谉 讗讝 拽讜讚诐 诪转谉 转讜专讛 讜砖转诇谉 讘讻诇 讚讜专 讻讜' 讜注诇 诪讛 砖注讜砖讬谉 专砖注讛 讘讻诇 讚讜专 讜讚讜专 砖驻讬专 谞讚讜谞讜 讜讻讛"讙 讻转讘讜 讛转讜住' 诇驻讬 讙讬专住转 讛住驻专讬诐:





专砖"砖

讙诪专讗 住谞讚诇驻讜谉 讻讜' 讛讙讘讜讛 诪讞讘专讬讜 讻讜'. 讻爪"诇 讜讻"讛 讘注"讬:



讙诪' 砖诐 诪"讚 讗砖讬专讛 讻讜' 讗砖讬专讛 诇诪讬 砖诪转讙讗讛 讻讜'. 讻爪"诇:



专砖"讬 讚"讛 讻讗谉 讘讝诪谉 砖讗讬谉 讻讜'. 讛讘讬转. 讛住"讚 讜讗讞"讻 诪转讞讬诇 讚讘讜专 讻讘讬讻讜诇:



专砖"讬 讚"讛 诇谞讛专 讚讬谞讜专. 讚讛讗讬 拽专讗 讙讘讬 讻讜'. 讻爪"诇 讜诪诇转 谞诪讬 诇诪讞讜拽:



转讚"讛 诇讘谉 讻驻专. 诇驻讬 砖专讗讛讜 讻讜'. 讻爪"诇:





讛讙讛讜转 讬注讘"抓

讙诪' 诇讘谉 讻驻专. 谞"讘 讘讗专抓 砖谞注专:


砖诐 诇讘谉 讻专讱. 谞"讘 讘讗"讬 讘讬专讜砖诇讬诐:





讘谉 讬讛讜讬讚注

讻旨职讚值讬 砖讈侄诇旨止讗 讬止讗诪职专讜旨 讗只诪旨讜止转 讛指注讜止诇指诐: 讘旨职讬址讚 讗只诪旨指讛 砖讈职驻指诇指讛 诪指住址专 讛址拽旨指讚讜止砖讈 讘旨指专讜旨讱职 讛讜旨讗 讗侄转 讘旨指谞指讬讜. 拽砖讗 讻诪讛 谞讞砖讘 讘讝讬讜谉 讚讘专 讝讛 讻谞讙讚 专讘讜讬讬 讘讝讬讜谞讜转 砖谞注砖讛 诇讬砖专讗诇?
讜谞专讗讛 诇讬 讘住"讚 讛讻讜谞讛 讘砖讘讬诇 讻讘讜讚 砖诪讬诐 讚讗讜诪讛 讛诪讜砖诇转 讘讛诐 诪讜讻专讞 砖讛讬讗 转拽讞 讛砖驻注 砖讛讬讛 专讗讜讬 诇讛诐 讜诇讻谉 讻砖讗讜诪专讬诐 讘讬讚 讗讜诪讛 砖驻讬诇讛 诪住专 讗转 讘谞讬讜 讬爪讗 讝诇讝讜诇 诇砖驻注 讛拽讚讜砖 砖诇 讛拽讚讜砖 讘专讜讱 讛讜讗 砖讗讝 讙诐 讛砖驻注 谞诪住专 讘讬讚 讗讜诪讛 砖驻诇讛. 讗讜 讬讜讘谉 讛讻讜讜谞讛 讻讬 讬讗诪专讜 讻谉 讻讚讬 诇讛讻专讬讞 砖讗讬谞诐 谞讞砖讘讬诐 讘谞讬讜 讚讗诐 讛诐 讘谞讬讜 讻讬爪讚 讬诪住专诐 讘讬讚 讗讜诪讛 砖驻诇讛 讜诇讗 讬讞讜住 注诇 讻讘讜讚讜.



诇职诪址讛 讬旨职讞侄讝职拽值讗诇 讚旨讜止诪侄讛? 诇职讘侄谉 讻旨职驻指专, 砖讈侄专指讗指讛 讗侄转 讛址诪旨侄诇侄讱职. 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 诪专讻讘转 讬讞讝拽讗诇 讛讬转讛 讘讬爪讬专讛 讜砖诇 讬砖注讬讛 讘讘专讬讗讛 注讬讬谉 砖诐. 讜诇讻谉 诇讬砖注讬讛 拽专讗讜讛讜 '讘谉 讻专讱' 讜诇讬讞讝拽讗诇 讛谞讘讬讗 注"讛 拽专讗讛讜 '讘谉 讻驻专' 讻讬 讛讬爪讬专讛 诇讙讘讬 讘专讬讗讛 谞讞砖讘转 讻驻专 讜谞专讗讛 诇讬 讛讻驻专讬 [315] 注讜诇讛 诪住驻专 讬爪讬专讛 [315].



诪址诇职讗指讱职 讗侄讞指讚, 砖讈侄讛讜旨讗 注讜止诪值讚 讘旨指讗指专侄抓 讜职专止讗砖讈讜止 诪址讙旨执讬注址 诇职讘值讬谉 讛址讞址讬旨讜止转. 讛讗讬 '讗指专侄抓' 拽讗讬 注诇 注讜诇诐 讛注砖讬讛 砖谞拽专讗转 '讗专抓' 讜讻转讜讘 讘注抓 讞讬讬诐 砖注专 住讚专 讗讘讬"注 [讗爪讬诇讜转, 讘专讬讗讛, 讬爪讬专讛, 注砖讬讛] 驻"讜, 讚讛谞驻砖 砖诇 诪诇讻讜转 讚讬爪讬专讛 讛讜讗 住址谞职讚旨址诇职驻讜止谉 讜注诇 讝讛 谞讗诪专 讜职讛执谞值旨讛 讗讜止驻址谉 讗侄讞指讚 讘指旨讗指专侄抓 (讬讞讝拽讗诇 讗, 讟讜), 讘旨职诪址转职谞执讬转指讗 转旨指谞指讗: 住址谞职讚旨址诇职驻讜止谉 砖讈职诪讜止 讜讻讜' 讜诇讛讬讜转讜 谞驻砖 讚诪诇讻讜转 讛谞拽专讗转 讗专抓 诇讻谉 注诇讬讜 谞讗诪专 '讜职讛执谞值旨讛 讗讜止驻址谉 讗侄讞指讚 讘指旨讗指专侄抓' 讜住讜讚 专讬砖讗 讚注砖讬讛 讛讜讗 注爪诪讜 讛诪诇讗讱 讛谞讝讻专 砖讛讜讗 讛谞驻砖 讚诪诇讻讜转 讚讬爪讬专讛 讜诇讛讬讜转 砖讘砖讗专 注讜诇诪讜转 诇讗 讛讬讛 讻谉 砖讛讜讗 注爪诪讜 讬砖诪砖 诇转转讗 诇讻讱 注诇讬讜 谞讗诪专 '讜职讛执谞值旨讛 讗讜止驻址谉 讗侄讞指讚 讘指旨讗指专侄抓' 诇讛讬讜转讜 专讬砖讗 砖诇 注砖讬讛 讜讻讜' 讬注讜讬谉 砖诐. 讜诇驻讬 讚讘专讬 专讘讬谞讜 讝"诇 讬讜诪转拽 讗讜诪专诐 讜专讗砖讜 讗爪诇 讛讞讬讜转 讬注谉 讚讞讬讜转 讛拽讜讚砖 讛诐 讘讬爪讬专讛 讻谞讝讻专 讘注抓 讞讬讬诐.
讜诪讛 砖讗诪专讜 讜职注讜止诪值讚 讗植讞讜止专值讬 讛址诪旨侄专职讻旨指讘指讛 讜职拽讜止砖讈值专 讻旨职转指专执讬诐 诇职拽讜止谞讜止, 讛讻讜谞讛 讚讻讬讜谉 砖讛讜讗 诪诇讻讜转 讚注讜诇诐 讛讬爪讬专讛 讛谞讛 讛讜讗 专讬砖讗 讚注砖讬讛 砖讛讜讗 讘讞讬谞转 讛讻转专 讚注砖讬讛 诇讻讱 讛讜讗 拽讜砖专 讻转专讬诐 讚讬讬拽讗 讚诪注诇讛 讗讜专讜转 讗诇讜 注讚 讘讞讬谞转 讛讻转专 讚讗爪讬诇讜转 讜诇讝讛 讗诪专 诇拽讜谞讜. 讜诪拽砖讬 讜职讛指讗 讻旨职转执讬讘 (讬讞讝拽讗诇 讙, 讬讘) 讘旨指专讜旨讱职 讻旨职讘讜止讚 讛殖' 诪执诪旨职拽讜止诪讜止, 讻诇讜诪专 诪拽讜诪讜 讛讜讗 讛讗爪讬诇讜转 讛谞拽专讗 诪拽讜诐 讚诇讬讻讗 讚讬讚注 诇讬讛 讜诪砖谞讬 讗指诪址专 砖讈值诐 讜职住指诇值讬拽 讜职讬指转执讬讘 讗址专值讬砖讈值讬讛旨, 专讜爪讛 诇讜诪专 讚讗讜专 讛讻转专 注讜诇讛 诪讗讬诇讬讜 注诇 讬讚讬 砖诐 讜讬转讬讘 讘讗爪讬诇讜转 讛谞拽专讗 专讗砖.
讜讛谞讛 诇驻讬 讚讘专讬 专讘讬谞讜 诪讜专讬谞讜 讛专讘 砖诇讜诐 砖专注讘讬 讘谞讛专 砖诇讜诐 讚祝 诇"讚, 讛诪诇讗讱 讛谞讝讻专 讛讜讗 讘讞爪讜谞讬讜转 讚讞爪讜谞讬讜转 注讬讬谉 砖诐. 讜诇驻讬 讝讛 砖驻讬专 讗诪专讜 注诇讬讜 砖注讜诪讚 讗讞讜专讬 讛诪专讻讘讛 讚讛诪专讻讘讛 拽讗讬 注诇 讞爪讜谞讬讜转 讜讗讞讜专讬 讛诪专讻讘讛 讞爪讜谞讬讜转 讚讞爪讜谞讬讜转.



讬职讞侄讝职拽值讗诇 讘旨执拽值砖讈 注指诇指讬讜 专址讞植诪执讬诐, 讜址讛植驻指讻讜止 诇执讻职专讜旨讘. 谞专讗讛 诇讬 讘住"讚 '讙注专讛' 砖讛讬讗 专诪讝 诇讚讬谉 讜讙讘讜专讛 [280] 注讜诇讛 诪住驻专 专注"讟 讜讗诐 转住讬专 诪住驻专 专注"讟 诪谉 诪住驻专 砖讜专 [506] 讬砖讗专 讻专讜讘 [228] 讜讛讬讛 讝讛 注诇 讬讚讬 讘拽砖转 专讞诪讬诐 [298] 砖讛讜讗 诪住驻专 专爪"讞 讻诪谞讬谉 '讗讱 讙注专讛' [299] 讜讛讬讬谞讜 讗讱 诪讬注讜讟 讻诇讜诪专 讛诪注讬讟 讜讞讬住专 讻诪谞讬谉 讙注专讛 诪谉 砖讜专 讜注诇 讬讚讬 讻讱 谞砖讗专 讻专讜讘.
讜讛谞讛 诪转讞诇讛 讛讬讛 住讜驻讬 转讬讘讜转 砖诇讛诐 讗讜转讬讜转 '诪专专讛' 砖讛讜讗 注谞讬谉 诪专讬专讜转 砖讛讬讛 诇讛诐 诪讞诪转 讛拽讟专讜讙 讘注讜讚讜 砖讜专 讜讗讞专 讻讱 谞讛驻讱 诇讻专讜讘 讜谞注砖讛 住讜驻讬 转讬讘讜转 砖诇讛诐 '诪讛 专讘' 讜讛讬讗 讟讜讘转 讬砖专讗诇 讛专诪讜讝讛 讘驻住讜拽 诪指讛 专址讘 讟讜旨讘职讱指 讗植砖侄讈专 爪指驻址谞职转指旨 诇执旨讬专值讗侄讬讱指 (转讛诇讬诐 诇讗, 讻).
讙诐 诪转讞诇讛 讛讬讛 专讗砖讬 转讬讘讜转 砖诇讛诐 '讗砖谞讗' 砖讛讜讗 注谞讬谉 砖谞讗讛 讛诪转讛讜讜讛 诪讞诪转 讛拽讟专讜讙 讘注讜讚讜 砖讜专 讜讗讞专 讻讱 谞注砖讛 专讗砖讬 转讬讘讜转 砖诇讛诐 '讗讗谞讱' 砖讛讜讗 专讗砖讬 转讬讘讜转 讗讙讜讚转 讗讜专讜转 谞爪讜爪讜转 讻诇讬诐 讻谞讜讚注 讜讘住讜讚 讗谞"讱 讻讚讘专讬 专讘讬谞讜 讛讗专"讬 讝"诇 讘注抓 讞讬讬诐. 讙诐 讗' 诇砖讜谉 讗诇讜祝 砖讛讜讗 砖专专讛 讜讞砖讬讘讜转 讜讻谉 讗谞"讱 诇砖讜谉 讞砖讬讘讜转 讛讜讗 讘诇砖讜谉 讛转诇诪讜讚 砖讛讜讗 讗讘谉 讟讜讘讛.
讜讘讝讛 谞专讗讛 诇讬 讘住"讚 诪讛 砖讗诪专 诇讘诇注诐 (讘诪讚讘专 讻讘, 讬讘) 诇止讗 转指讗止专 讗侄转 讛指注指诐 讻执旨讬 讘指专讜旨讱职 讛讜旨讗, 砖专爪讛 诇讛讙讘讬专 讛拽讟专讜讙 讘专讗讜转讜 砖讜专 讘诪专讻讘讛 讜讗诪专 诇讜 诇止讗 转指讗止专 讻讬 讛砖讜专 注转讬讚 诇讛讬讜转 讻专讜讘 讜讝讛讜 '讘指专讜旨讱职 讛讜旨讗' 讗讜转讬讜转 '讻旨职专讜旨讘 讛讜旨讗' 讜讻诇 讛注讜诪讚 诇讛讙讝讝 讻讙讝讜讝 讚诪讬!
讜讘讝讛 讬讜讘谉 讘住"讚 专诪讝 讛讻转讜讘 (讗讬讜讘 讙, 讬讟) '拽指讟止谉 讜职讙指讚讜止诇 砖指讈诐 讛讜旨讗 讜职注侄讘侄讚 讞指驻职砖执讈讬 诪值讗植讚止谞指讬讜', 驻讬专讜砖 注转讬讚 砖讬转讛驻讱 砖讜专 诇讻专讜讘 讜讗讝 讬讛讬讜 讘诪专讻讘讛 讗驻讬 专讘专讘讬 讜讗驻讬 讝讜讟专讬 砖讛诐 讗讚诐 讜讻专讜讘 讜讘讝讛 注讘讚 讛诐 讬砖专讗诇 讬讛讬讛 讞驻砖讬 诪讗讚讜谞讬讜 讻讬 讬讜住专 诪注诇讬讛诐 讛拽讟专讜讙讬诐.



讗侄诇旨指讗 诪值注址转旨指讛, 讚旨执讻职转执讬讘 (讬讞讝拽讗诇 讬, 讬讚): 驻旨职谞值讬 讛指讗侄讞指讚 驻旨职谞值讬 讛址讻旨职专讜旨讘 讜讻讜'.. 诪拽砖讬诐 诇诪讛 讛讜爪专讱 讛诪拽砖谉 诇讛讝讻讬专 讛讻转讜讘 讘讚讘专讬讜 诪讗讞专 讚转诇诪讜讚讗 讛讜讗 拽讗讬 讘讛讗讬 拽专讗 讙讜驻讬讛 讜诪砖转注讬 讘讬讛, 讜讛讻讬 讛讜讛 诇讬讛 诇诪讬诪专 讘拽讬爪讜专 讛址讬职谞讜旨 '驻旨职谞值讬志讻旨职专讜旨讘' 讛址讬职谞讜旨 '驻旨职谞值讬志讗指讚指诐'?
讜谞专讗讛 诇讬 讘住"讚 讚注讬拽专 拽讜砖讬讬转讜 诪住讚专 砖住讚专谉 讛讻转讜讘 讘讛讗讬 拽专讗 讻讬 讘转讞诇讛 讻砖讛讬讛 砖讜专 讛讬讛 诪驻住讬拽 讗专讬讛 讘讬谉 讗讚诐 诇砖讜专 讜注转讛 讻砖谞讛驻讱 砖讜专 诇讻专讜讘 讗诐 讛讬讛 讙诐 讻谉 讗专讬讛 诪驻住讬拽 讘讬谞讬讛诐 讗讬谉 诇讛拽砖讜转 讛址讬职谞讜旨 '驻旨职谞值讬志讻旨职专讜旨讘' 讛址讬职谞讜旨 '驻旨职谞值讬志讗指讚指诐' 讚诪讛 讘讻讱 讗诐 讬讛讬讜 砖转讬 爪讜专讜转 砖讜讬谉 诪讗讞专 讚讗讬讻讗 爪讜专讛 讗讞专转 讘讬谞讬讛诐 讗讱 注诇 讛驻住讜拽 砖砖讬谞讛 讙诐 讛住讚专 砖讛谞讬讞 讛讻专讜讘 住诪讜讱 诇讗讚诐 讜讗讬谉 讗专讬讛 诪驻住讬拽 讘讬谞讬讛诐 诇讻讱 拽砖讬讗 诇讬讛 讛址讬职谞讜旨 '驻旨职谞值讬志讻旨职专讜旨讘' 讛址讬职谞讜旨 '驻旨职谞值讬志讗指讚指诐' 讚讗讬谉 讚专讱 诇讛谞讬讞 砖谞讬 爪讜专讜转 砖讜讬谉 住诪讜讻讬谉 讝讛 诇讝讛.
注诇 讻谉 讛讝讻讬专 讛讻转讜讘 讘拽讜砖讬转讜 讜讗诪专 讗侄诇旨指讗 诪值注址转旨指讛 驻旨职谞值讬 讛指讗侄讞指讚 驻旨职谞值讬 讛址讻旨职专讜旨讘 讜旨驻职谞值讬 讛址砖旨讈值谞执讬 驻旨职谞值讬 讗指讚指诐 讚住诪讜讻讬谉 讝讛 诇讝讛 拽砖讬讗 讛址讬职谞讜旨 '驻旨职谞值讬志讻旨职专讜旨讘' 讛址讬职谞讜旨 '驻旨职谞值讬志讗指讚指诐'! 讜讗讬谉 讚专讱 诇讛谞讬讞 砖转讬 爪讜专讜转 砖讜讬谉 住诪讜讻讬谉 讝讛 诇讝讛, 讜转讬专抓 讗讬谞诐 砖讜讬诐 讗诇讗 讛诐 讗址驻旨值讬 专址讘职专职讘值讬 讜职讗址驻旨值讬 讝讜旨讟职专值讬.



讗址驻旨值讬 专址讘职专职讘值讬 讜职讗址驻旨值讬 讝讜旨讟职专值讬. 谞专讗讛 诇讬 讘住"讚 讟注诐 诇讝讛 诇讛讜专讜转 诇注谞讬谉 讞砖讬讘讜转 讜诪注诇讛 讬讞砖讘诐 诇讙讚讜诇讬诐 讜讝讛讜 讗址驻旨值讬 专址讘职专职讘值讬 诇注砖讜转 诇讛诐 讞砖讬讘讜转 讟驻讬 诪诪诇讗讻讬诐 讜诇注谞讬谉 拽讟专讜讙 注讜谞讜转 讬讞砖讘诐 诇拽讟谞讬诐 注诇 讚专讱 砖讗诪专 讛讻转讜讘 讻执旨讬 谞址注址专 讬执砖职讉专指讗值诇 讜指讗止讛植讘值讛讜旨 (讛讜砖注 讬讗, 讗).
讗讜 讬讜讘谉 讘住"讚 讗址驻旨值讬 专址讘职专职讘值讬 讻谞讙讚 讬注拽讘 讜职讗址驻旨值讬 讝讜旨讟职专值讬 讻谞讙讚 讬讜住祝 讚讻转讬讘 (转讛诇讬诐 注讝, 讟讝) 讙指旨讗址诇职转指旨 讘执旨讝职专讜止注址 注址诪侄旨讱指 讘职旨谞值讬 讬址注植拽止讘 讜职讬讜止住值祝 住侄诇指讛, 砖拽专讗诐 注诇 砖诐 讬注拽讘 讜注诇 砖诐 讬讜住祝 讜讬讚讜注 讬讜住祝 讘讻讜专 讚讻转讬讘 (讚讘专讬 讛讬诪讬诐 讗' 讛, 讘) 讜职讛址讘职旨讻止专指讛 诇职讬讜止住值祝, 讜讛讬讬谞讜 '讻旨职专讜旨讘' 砖讛讜讗 讗驻讬 讝讜讟专讬 讛讜讗 讗讜转讬讜转 '讘旨职讻讜止专'. 讙诐 讻旨职专讜旨讘 [228] 注讜诇讛 注抓 讞讬讬诐 [228] 砖讛讜讗 讘讬住讜讚 讛谞拽专讗 讬讜住祝.
讗讜 讬讜讘谉 讘住"讚 讗址驻旨值讬 专址讘职专职讘值讬 讻谞讙讚 诪砖讬讞 讘谉 讚讜讚 讜职讗址驻旨值讬 讝讜旨讟职专值讬 讻谞讙讚 诪砖讬讞 讘谉 讬讜住祝 讜诇讻谉 讛拽讚讬诐 讻专讜讘 诇讗讚诐 讻讬 转讞诇讛 讬转讙诇讛 诪砖讬讞 讘谉 讬讜住祝 讜讗讞专 讻讱 诪砖讬讞 讘谉 讚讜讚.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讗址驻旨值讬 专址讘职专职讘值讬 讜职讗址驻旨值讬 讝讜旨讟职专值讬 诪讜专讛 讚诇驻注诪讬诐 谞诪砖讻讬谉 讗讜专讜转 讚讙讚诇讜转 讻诪讜 砖讘转 讜讬讜诐 讟讜讘 讜诇驻注诪讬诐 讗讜专讜转 讚拽讟谞讜转 讻诪讜 讘讞讜诇, 注讚 讻讗谉 讚讘专讬讜 谞专"讜.



讻旨指转讜旨讘 讗侄讞指讚 讗讜止诪值专: (讬砖注讬讛 讜, 讘) "砖讈值砖讈 讻旨职谞指驻址讬执诐, 砖讈值砖讈 讻旨职谞指驻址讬执诐 诇职讗侄讞指讚". 讛讙讗讜谉 诪讜专讬谞讜 讛专讘 讗诇讬讛讜 诪讜讬诇谞讗 讝"诇 讻转讘 讘住讜祝 住驻专讜 '砖谞讜转 讗诇讬讛讜' 讝专注讬诐, 讚讛讬讛 讻转讜讘 注诇 讻诇 讻谞祝 转讬讘讛 讗讞讚 诪驻住讜拽 '讘指旨专讜旨讱职 砖值讈诐 讻职旨讘讜止讚 诪址诇职讻讜旨转讜止 诇职注讜止诇指诐 讜指注侄讚' 讜讗诪注讜讟 讗讜转诐 讛讗诪爪注讬诐 讗砖专 讻转讜讘 注诇讬讛诐 '讻职旨讘讜止讚 诪址诇职讻讜旨转讜止' 讜驻讬专砖 诇讻讱 讗讜诪专讬诐 讘诪讜住祝 '讙址旨诇值旨讛 讻职旨讘讜讚 诪址诇职讻讜旨转职讱指 注指诇值讬谞讜旨 讘执旨诪职讛值专指讛' 砖讬转讙诇讜 讗讜转诐 讛讗诪爪注讬讬诐 砖讻转讜讘 注诇讬讛诐 '讻职旨讘讜止讚 诪址诇职讻讜旨转讜止' 注讚 讻讗谉 讚讘专讬讜 讝"诇.
讜讘讝讛 谞专讗讛 诇讬 讘住"讚 专诪讝 讛讻转讜讘 (转讛诇讬诐 拽诪讛, 讬讗) 讻职旨讘讜止讚 诪址诇职讻讜旨转职讱指 讬止讗诪值专讜旨 讜旨讙职讘讜旨专指转职讱指 讬职讚址讘值旨专讜旨, 专讜爪讛 诇讜诪专 讘注转 讗砖专 讗讜转诐 讛讻谞驻讬诐 砖讻转讜讘 注诇讬讛诐 讻职旨讘讜止讚 诪址诇职讻讜旨转职讱指 讬止讗诪值专讜旨 砖讬专讛 砖讝讛 讬讛讬讛 讘讘讬讗转 讛讙讜讗诇 讜讘谞讬谉 讘讬转 讛诪拽讚砖 讗讝 讗讜转讜 讝诪谉 讙职讘讜旨专指转职讱指 讬职讚址讘值旨专讜旨 讛注讜诇诐 砖诪专讗讛 讛拽讚讜砖 讘专讜讱 讛讜讗 讙讘讜专转讜 讘谞住讬诐 讜谞驻诇讗讜转 砖讬注砖讛 诇讬砖专讗诇 讻诪讜 砖谞讗诪专 (诪讬讻讛 讝, 讟讜) 讻执旨讬诪值讬 爪值讗转职讱指 诪值讗侄专侄抓 诪执爪职专指讬执诐 讗址专职讗侄谞旨讜旨 谞执驻职诇指讗讜止转, 讜讻转讬讘 (转讛诇讬诐 驻, 讙) 注讜止专职专指讛 讗侄转 讙职旨讘讜旨专指转侄讱指 讜旨诇职讻指讛 诇执讬砖只讈注指转指讛 诇指旨谞讜旨.
讜专讘谞谉 讚住讘讬专讗 诇讬讛 讗诪注讜讟 讗讜转诐 砖诪讻住讜转 讘讛诐 专讙诇讬讛诐 谞诪爪讗 讚讗诪注讜讟 讗讜转诐 砖讻转讜讘 注诇讬讛诐 '诇职注讜止诇指诐 讜指注侄讚' 讜讘讝讛 讬讜讘谉 讘住"讚 专诪讝 讛讻转讜讘 诪执讬 谞指转址谉 诇执诪职砖执讈住指旨讛 讬址注植拽止讘 讜职讬执砖职讉专指讗值诇 诇职讘止讝职讝执讬诐 讛植诇讜止讗 讛殖' 讝讜旨 讞指讟指讗谞讜旨 诇讜止, 讜讛讬讬谞讜 诇讜止 专讗砖讬 转讬讘讜转 '诇职注讜止诇指诐 讜指注侄讚' 讞讟讗谞讜 诇砖讜谉 讞住专讜谉.
讜谞专讗讛 诇讬 诇专讘谞谉 讗诪注讜讟 讛谞讬 诪驻谞讬 砖讬砖专讗诇 讞讟讗讜 讘驻讙诐 讛讬专讱 讛诪转讬讬讞住 诇专讙诇讬讬诐. 讗讜 讬讜讘谉 注诇 驻讬 诪讛 砖讻转讘 讛专讘 注讜诇诇讜转 讗驻专讬诐 讝"诇 讛诇讜讞讜转 讛讬讜 砖砖讛 讟驻讞讬诐 讻谞讙讚 砖诇砖讛 讻转专讬诐 讜诇驻讬 讚讘专讬讜 讘砖转讬诐 讬讻住讛 专讙诇讬讜 讻谞讙讚 讻转专 讻讛讜谞讛 讜讘讝讛 诪讜讘谉 讛讟注诐 诇专讘谞谉 讚讗诪注讜讟 讗诇讜 讘讞专讘谉 砖谞讞住专 讻转专 讻讛讜谞讛.





讘谞讬讛讜

"讗指砖讈执讬专指讛 诇址讛' 讻旨执讬 讙指讗止讛 讙旨指讗指讛" 砖讈执讬专讜旨 诇职诪执讬 砖讈侄诪旨执转职讙旨指讗侄讛 注址诇 讛址讙旨值讗执讬诐. 拽砖讗 诪讛 讞讬讚讜砖 讝讛 讚拽讗 诪砖诪注 诇谉 砖讛讜讗 讬转讘专讱 诪转讙讗讛 注诇 讻诇 讛讙讗讬诐 讛讗诇讛 砖讛诐 讗讚诐 讗专讬讛 砖讜专 谞砖专 砖讛诐 讘专讬讜转 转讞转讜谞讬诐 诪讗讞专 讻讬 讛讜讗 讬转讘专讱 诪转讙讗讛 注诇 讻诇 讛诪诇讗讻讬诐 讜爪讘讗 讛砖诪讬诐 砖讛诐 注诇讬讜谞讬诐 讜讞讝拽讬诐 讜转拽讬驻讬诐? 讙诐 拽砖讗 诪讛 砖讬讬讻讜转 讬砖 诇讚讘专 讝讛 注诐 讛砖讬专?
讜谞专讗讛 诇讬 讘住"讚 诪讛 砖注砖讛 讛砖诐 讬转讘专讱 讚诪讜转 讗专讘注讛 讘专讬讜转 讗诇讜 砖讛诐 转讞转讜谞讬诐 讘讗专抓 转讞转 讻住讗 讻讘讜讚讜 诇诪注诇讛 讛讬讬谞讜 诇讛讜专讜转 砖讛讜讗 诪砖讙讬讞 讘转讞转讜谞讬诐 讛砖驻诇讬诐 砖讛诐 砖讜讻谞讬 讗专抓 讜谞讜讚注 诪讝讛 砖诪诇讗 讻诇 讛讗专抓 讻讘讜讚讜 讜讘讝讛 诪诪讬诇讗 讬爪讗 讛讬转专 诇讗讚诐 砖讬讗诪专 砖讬专 诇讻讘讜讚讜 讬转讘专讱, 讻讬 讘诇讗讜 讛讻讬 讛讬讛 谞专讗讛 诇讗住讜专 诪砖讜诐 住讬讬诪转谞讛讜 诇砖讘讞讬讛 讚诪专讱 讘砖讬专 讝讛?! 讗讱 讻讬讜谉 讚诇诪讚谞讜 诪讝讛 砖讛讜讗 诪砖讙讬讞 讘转讞转讜谞讬诐 讜诪诇讗 讻诇 讛讗专抓 讻讘讜讚讜 谞诪爪讗 讗讜诪专讬诐 砖讘讞讜 讘砖讬专 诇驻谞讬讜 讜讻诇 讚讛讜讬 诇驻谞讬讜 讞砖讬讘 诪拽爪转 讻讬 讻诇诇 讙讚讜诇 讗讬讻讗 讘注诇诪讗 讗讜诪专讬诐 诪拽爪转 砖讘讞讜 砖诇 讗讚诐 讘驻谞讬讜 讜讻讜诇讜 砖诇讗 讘驻谞讬讜 (注讬专讜讘讬谉 讬讞:), 讜诇讝讛 讗诪专 砖讬专讜 讘砖讘讞 讜转讛诇讛 诇诪讬 砖诪转讙讗讛 注诇 讻诇 讛讙讗讬诐 砖讛诐 讗专讘注 讘专讬讜转 讗诇讛 砖讛谞讬讞 讚诪讜转诐 讘讻住讗 讛讻讘讜讚 讗祝 注诇 驻讬 砖讛诐 转讞转讜谞讬诐 砖讜讻谞讬 讗专抓 讜讛讬讬谞讜 诪砖讜诐 诇讛讜专讜转 注诇 讛砖讙讞转讜 讘转讞转讜谞讬诐 讜诪诇讗 讻诇 讛讗专抓 讻讘讜讚讜.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讻转讜讘 讗讞讚 讗讜诪专 讜讻讜'. 讘砖砖 讻谞驻讬诐. 注讬' 讞讜诇讬谉 爪讘 注"讗 转讚"讛 讘专讜讱:





驻转讞 注讬谞讬诐

讘砖注讛 砖讛讚讘讜专 讬讜爪讗 诪驻讬 讛拽讘"讛 讜讻讜' 讗诪专讜 讘住' 讛讬讻诇讜转 讻砖专讜爪讛 讛拽讘"讛 诇讙诇讜转 讛讚讬讘讜专 诇谞讘讬讗 讜讻讜' 讜讻转讘 专讘讬谞讜 讗诇讬注讝专 诪讙专诪讬讝讗 讜讚讘专转讬 注诇 讛谞讘讬讗讬诐 讗诇 讛谞讘讬讗讬诐 讗讬谞讜 讗讜诪专 讗诇讗 砖讛拽讘"讛 讗讜诪专 诇诪诇讗讻讬诐 转专讗讜 讛诪专讗讛 讛讝讜 诇谞讘讬讗 讜讝讛讜 讜讚讘专转讬 诇诪诇讗讻讬诐 注诇 讛谞讘讬讗讬诐 诇讛专讗讜转诐. 谞诪讜拽讬 专讘讬谞讜 讘爪诇讗诇 讻"讬:


诇诪讛 讬讞讝拽讗诇 讚讜诪讛 诇讘谉 讻驻专 讜讻讜' 驻讬专砖"讬 诇驻讞讬转讜转 讬讞讝拽讗诇. 讜讛注讬拽专 诇驻讞讬转讜转 讗谞砖讬 讚讜专讜 讗讜 讗谞砖讬 诪拽讜诪讜 砖爪专讬讱 诇住驻专 诇讛诐 诇砖讜谉 专讞讘讛 讜讗专讜讻讛. 诇拽讜讟讬 专讘讬谞讜 讘爪诇讗诇 讘砖诐 讙诇讬讜谉. 讜讛讗 讚讻转讘 讘砖诐 专砖"讬 诇讬转讬讛 讘谞住讞转讬谉. 讜讘讝讛专 讛拽讚讜砖 专讬砖 驻' 砖诪讜转 讗诪专讜 砖讛讜爪专讱 讬讞讝拽讗诇 诇讝讛 诇谞讞诪诐 诪讛讙诇讜转 讚讛讜讜 讗诪专讬 讗讘讚 住讘专谉 讜讘讟诇 住讻讜讬讬谉 注"砖 讘讗讜专讱:





砖注专讬 转讜专转 讘讘诇

(讬讙 讘) 诪讗讬 讻专讜讘 讗"专 讗讘讛讜 讻专讘讬讗 砖讻谉 讘讘讘诇 拽讜专讬谉 诇讬谞讜拽讗 专讘讬讗.鈥斪⒆�' 讘住驻专 "注诇 谞讛专讜转 讘讘诇", 砖讛注讬专: "讛诇讗 讘讗"讬 诪爪讜讬 讬讜转专 诇砖讜谉 专讜讘讬讗 诇讬谞讜拽讗 讘讻诪讛 诪拽讜诪讜转". 讜谞专讗讛 诇讬讬砖讘, 讻讬 讘讘讘诇 讛讬讜 拽讜专讬谉 诇讬谞讜拽讗 砖讛讜讗 讬诇讚 拽讟谉 "专讘讬讗", 讜诇谞注专 砖讛讜讗 讙讚讜诇 "注讜诇诐"; 讗讘诇 讘讗"讬 讛讬讜 拽讜专讬谉 讙诐 诇谞注专 讙讚讜诇 "专讘讬讗", 砖讻谉 讘讞讜诇讬谉 (讻 专注"讗) 讗诪专 专' 讬谞讗讬, 讘谉 讗"讬, 注诇 讘谞讬 专' 讞讬讬讗 "讬拽讘诇讜 讛专讜讘讬谉 讗转 转砖讜讘转谉". 讜讛谞讛 诇讛诇谉 诪讘讜讗专, 砖讻专讜讘 讛讜讗 "讗驻讬 讝讜讟专讬", 砖讛讜讗 讬诇讚 拽讟谉. 讜诇诪注谉 诇讗 谞讟注讛 诇讜诪专, 砖讻专讜讘 讛讜讗 讻讚诪讜转 讬诇讚 讙讚讜诇, 讛讜讻专讞 专' 讗讘讛讜 诇爪讬讬谉 "讘讘讘诇" 砖讘讜 拽讜专讬谉 "专讘讬讗" 诇讬诇讚 拽讟谉 讚讜讜拽讗.


(讬讙 讘) 讻转讜讘 讗讞讚 讗讜诪专 砖砖 讻谞驻讬诐 讜讻讜'.鈥斪⒆�' 诪"砖 注"讝 讘转讜住驻讜转. 讜讬讜转专 谞专讗讛, 砖讚注转 讛转诇诪讜讚 砖讛讞讬讜转 讙讚讜诇讜转 讘诪注诇讛 讬讜转专 诪谉 讛砖专驻讬诐, 讜讻谉 诪讜讻讞 讘讞讜诇讬谉 爪讘 讗 (讜注讬' 砖诐 讘转讜住'). 讜诇驻讬 讝讛 砖驻讬专 诪拽砖讬谞谉 讛讻讗, 砖诪讗讞专 砖诇砖专驻讬诐 讬砖 砖砖 讻谞驻讬诐 诇讗讞讚, 拽"讜 砖讛讬讛 诇讛谉 诇讞讬讜转 砖砖 讻谞驻讬诐 诇讗讞转. 讜诪讻诇 诪拽讜诐 诪谉 讛诪拽专讗 谞专讗讛 砖讛砖专驻讬诐 讙讚讜诇讬诐 讘诪注诇讛 讬讜转专 诪谉 讛讞讬讜转, 讚讻转讬讘 "讜讗专讗讛 讗转 讛' 讬讜砖讘 讜讙讜' 砖专驻讬诐 注讜诪讚讬诐 诪诪注诇 诇讜" (讬砖注' 讜 讘). 讜讛注谞讬谉 诇驻讬 驻砖讜讟讜, 砖讛砖专驻讬诐 注讜诪讚讬诐 诇诪注诇讛 诪谉 讛讻住讗, 讜诇驻讬 讝讛 讛诐 讙讚讜诇讬诐 诪谉 讛讞讬讜转, 砖讛专讬 讛谉 注讜诪讚讜转 转讞转 讛讻住讗.


讜讛讻讬 讗讬转讗 讘驻专"讗 驻"讚: "讜讚诪讜转 讻住讗讜 讻注讬谉 住驻讬专 砖诇 讚' 专讙诇讬诐 讜讚' 讞讬讜转 拽讘讜注讜转 注诇 讻诇 专讙诇 讜专讙诇 讜讻讜' 砖谞讬 砖专驻讬诐 注讜诪讚讬诐 讗' 诪讬诪讬谞讜 砖诇 讛拽讘"讛 讜讗' 诪砖诪讗诇讜 砖砖 讻谞驻讬诐 砖砖 讻谞驻讬诐 诇讻讗讜"讗 讜讻讜' 讜讗讜诪专讬诐 拽'拽'拽' 讜讻讜' 讜讛讞讬讜转 注讜谞讜转 讜讗讜诪专讜转 讘讻诇 诪拽讜诐 砖讻讘讜讚讜 砖诐 讘专讜讱 讻讘讜讚 讛' 诪诪拽讜诪讜" (讜讻谉 诪讜讻讞 谞诪讬 砖诐 驻讬"讙, 注"砖).


讜谞专讗讛 砖讻"讛 讚注转 诪讬讬住讚讬 讛讬讜爪专, 砖讗讜诪专讬诐 讘讻诇 讬讜诐 "讜讛讗讜驻谞讬诐 讜讞讬讜转 讛拽讜讚砖 诪转谞砖讗讬诐 诇注讜诪转 讛砖专驻讬诐 讜讻讜'". 讜注谞讬谉 讝讛 讛讜讗, 砖转讞讬诇讛 讗讜诪专讬诐 讛砖专驻讬诐 拽'拽'拽', 讜讗讞专 讝讛 讛讗讜驻谞讬诐 讜讞讬讜转 讛拽讜讚砖 诪转谞砖讗讬诐 诇注讜诪转 讛砖专驻讬诐 砖诇诪注诇讛 诪讛诐 讜讗讜诪专讬诐 "讘专讜讱 讻讘讜讚 讛' 诪诪拽讜诪讜".

